section_heading: Sprječavanje prodiranja vlage kroz površinu izolacije
paragraph_text: Kod cjevovoda kroz koji struji hladna tekućina može doći do kondenzacije vlage na vanjskoj stijenci cijevi. Kada bi se ta vlaga difuzijom upila u materijal stijenke, odnosno izolacijskog materijala, povećala bi njegovu toplinsku vodljivost ( toplinska provodnost vode je reda veličine 0,6 W/mk), dakle i intenzivirala toplinski tok. Najveći utjecaj na sprječavanje te difuzije ima odabir materijala povoljnog faktora difuzijskog otpora μ.